lv lv fr en en fr lv lv et lv lt lv fr lv lv lv lv en lv lv lv en fr lt lv lv nl nl lv lv ms lv lv lv lv lv nl lv lv lv lt en fr sl lv en de fr fr fr lv en lv en lv lv lv lv lv lv hbs_lat en lv lv lv lv lv lv lv lv
Kā hipnoze var palīdzēt? | Hipnoterapija.lv
Fakti un mīti par Hipnozi
Sajūtas hipnozes seansa laikā
Ko jāzina par saules gaismu un d-vitamīnu
Nepareizas brokastis vai to trūkums
Produktu etiķetes zināt, ko pērkat
Glikozes-fruktozes sīrups un bites
Kā jūs varat zaudēt svaru izmantojot hipnozi?
Udens, veseliba un svara kontrole
Dažādu prakses gadījumu piemēri
Hipnoze grūtniecībai un dzemdībām
Stress un nemiers –hipnoze palīdz tikt ar tiem galā
Mītu par hipnozi izkliedēšana
Hipnozes pielietošana, lai sasniegtu izmainītu apziņas stāvokli
Kognitīvi biheiviorālā hipnozes terapija un dzīves kvalitātes uzlabošana
Psihoterapija - tas ir ilgstošs process
Ko ir svarīgi zināt par psihoterapiju: 10 punkti
Kā hipnoze var palīdzēt?
Kad jūs domājat par hipnozi vai hipnoterapiju, pirmā doma varbūt varētu būt par skatuves hipnozi, ko kādreiz rāda plašsaziņas līdzekļos. Jūs to droši vien kādreiz esat redzējuši - tiek izvēlēti cilvēki, brīvprātīgie no auditorijas, viņi tiek ievadīti hipnozes stāvoklī un tiek dotas suģestijas,piemēram, pēkšķēt kā pīlei, uzvesties kā piedzērušam, histēriski smieties. Tā tas arī patiesi notiek skatuves šovu laikā. Darbs ar hipnozes praktiķi, kurš ir apmācīts klīniskajā hipnozē, notiek daudz savādāk. Ikviens no mums ir pieredzējis hipnotisko transa stāvokli, kurš iestājas dabiskā veidā. Piemēram, braucot ar automašīnu, jūs pabraucat garām savam galamērķim, jo uz mirkli esat iegrimis nomoda sapnī, tas ir transā. Tāpat jūs atrodaties transa stāvoklī, kad esat tā iegrimis grāmatas lasīšanā vai filmā, ka vienkārši nedzirdat, ko apkārtējie jums saka. Es varu jūs iemācīt, kā ieiet transa stāvoklī un kā to izmantot, lai uzlabotu savu dzīvi. Kurās dzīves jomās hipnoze var man palīdzēt? Hipnozi var izmantot ne tikai lai atmestu smēķēšanu, zaudētu svaru, vai mainītu citus nevēlamus ieradumus, bet tā var arī palīdzēt jums : • Relaksēties • Atvieglot sāpes • Mazināt stresu • Tikt galā ar bezmiegu • Samazināt stresa izraisītus simptomus (galvassāpes, dermatoloģiskus traucējumus, kā arī kuņģa un zarnu trakta problēmas, kuras radušās stresa iespaidā) • Atvieglot dzemdības • Samazināt blakusefektus pēc apstarošanas un ķīmijterapijas • Uzlabot imūnās sistēmas funkcionēšanu • Uzlabot profesionālās prasmes • Samazināt bailes un fobijas (piemēram-bailes no lidošanas, publiskās uzstāšanās vai zirnekļiem) Jebkura situācija, kura jums sagādā nemieru un trauksmi, var tikt pārvarēta efektīvāk izmantojot hipnozi. Hipnoze var būt noderīga, lai uzlabotu pašapziņu, pašcieņu, kā arī paškontroli. Hipnozes stāvoklis parasti ir patīkams. Tas sevī neietver miegu, samaņas zaudēšanu vai kontroles zudumu. Hipnozes stāvokli var salīdzināt zināmā mērā ar relaksāciju, vai pastiprinātu sevis apzināšanos,fokusētu uzmanību un koncentrāciju,kur tiek atsijāts viss traucējošais. Jūs precīzi zināt, kur jūs esat, un jums ir iespēja iziet no transa jebkurā laikā. Kas notiek pirmajā seansā? Parasti, kad cilvēks atnāk uz pirmo mūsu kopējo sesiju, mēs runājam par to, ko viņš vai viņa vēlas mainīt vai uzlabot, kā arī, kas tiek sagaidīts no hipnozes. Tad mēs sākam hipnozes indukcijas daļu. Ir daudz un dažādas indukcijas, dažās ir jākoncentrējas uz elpošanu un muskuļu relaksāciju, vai jāfiksē skatiens uz konkrētu vietu, vai jāiztēlojas došanās uz skaistu un mierīgu vietu. Daži cilvēki ieiet transa stāvoklī ļoti viegli, savukārt citiem vajadzīgs ilgāks laiks, bet gandrīz ikviens, kurš vēlas iegūt hipnotiskā transa pieredzi, var to izbaudīt. Kad atrodaties transa stāvoklī, tiek dotas suģestijas, kuras tiek pielāgotas jūsu konkrētajai situācijai. Piemēram, ja jūs nomāc galvassāpes (protams ,ja tam nav kāds fizioloģisks iemesls), es varētu lūgt jūs, lai iztēlojaties un vizualizējat tās, ieraugot to izmēru, formu, krāsu, faktūru, utt.. Tad viens no iespējamajiem variantiem varētu būt mainīt un pārveidot šo attēlu. Jūs varētu izvēlēties, vai sadalīt to mazos gabaliņos, samazināt to līdz mazam izmēram, aizslaucīt prom, vai arī pārveidot esošo tēlu atspirdzinošā kalnu ezerā. Ir daudzas iespējas. Dažreiz sesiju laikā es dodu iespēju cilvēkiem apgūt pašhipnozi, lai varētu turpināt iesākto mājās. Bieži vien, ir nepieciešamas tikai dažas sesijas, lai varētu novērot pozitīvus rezultātus un uzlabojumus.
© Copyright 2008-2018 by ZaneSiliņa.Bez šīs Interneta lapas īpašnieka atļaujas šeit izvietoto materiālu jebkura veida izmantošana ir aizliegta. All rights reserved.
Baltijas Ēriksona Klīniskās un Eksperimentālās Hipnozes biedrība.